Blue Mountain Luxury Lodge | LekkeSlaap
Blue Mountain Luxury Lodge: Hooffoto's
Adres: R514/Ou Sabie Pad, Kiepersol, Hazyview, 1241, Mpumalanga
Blue Mountain Lodge is 'n oord met alles ingesluit, wat op 200 hektaar van ongerepte bosveld geleë is. Die lodge bied gerieflike verblyf vir sakereisigers of vakansiegangers, en dis sowat 'n halfuur se ry van Hazyview en die Krugerwildtuin af.
Verblyf by die lodge word aangebied in verskeie gastekamers en 1 herehuis wat uniek en smaakvol versier is. Die gastekamers is elkeen ingerig met 'n ekstra lang koninggrootte-bed en 'n en suite-badkamer. Die herehuis het 2 en suite-kamers. Elkeen van die huise het ook 'n privaat plonspoel op 'n houtdek en daar is 'n butler, sjef en huishoudster in elke herehuis aan diens.
Meeste van die kamer-tipes beskik ook oor gratis WiFi, lugversorging, 'n verwarmer, yskassie, haardroër, kamerkluis en tee- en koffiemaakgeriewe. Sommige van die suites het ook kaggels, paneelverwarmers in die badkamers en privaat stoepe.
The Blue Spoon, die restaurant op die perseel, bedien heerlike fynproewerdisse wat gepaar word met 'n indrukwekkende wynlys. Pieknieks kan ook gereël word teen ekstra koste.
Sakereisigers sal bly wees om te verneem dat die lodge 'n goed toegeruste konferensie-venue het, en daar is selfs 'n klip-kapel vir intieme troues.
Gaste is welkom om deel te neem aan die tientalle doendinge op die perseel wat kroket, voetslaan, visvang en voëlkyk insluit. Meer avontuurlustige gaste kan ook op helikopterritte gaan, in 'n warmlugballon sweef, vierwielmotorfietsry, riviervlotvaart aandurf, perdry of 'n safari meemaak.
R514/Ou Sabie Pad, Kiepersol, Hazyview, 1241, Mpumalanga
https://d288tngog90ix0.cloudfront.net/AAEAAQAAAAAAAAAAAAAAJGE2YTI5ODQ4LTYyZmMtNGIyMi1iNTI0LTU1Yzk2NWU1ZDU2Yg?w=1440&h=960&fit=crop&auto=format Vanaf R3 500 per nag (plek vir 2) R514/ Old Sabie Road Kiepersol 1241 Mpumalanga 086 999 0018 14:00-18:00 11:00 -25.086052543276 30.958767537011